《见独斯行叔绮子为赴春试一出江头送别殊令牵》
宋代·林亦之

巴阑独还岁月深，相送出门自沉吟。
十年交旧总如许，狂歌一曲伤人心。
今人读书如过客，壶飧只向市头索。
吾曹苦思肠几穿，安得相逢不索莫。
念我平生弄典坟，六月北窗长闭门。
雕肝篆肺得一句，旁人袖手评其文。
思量至此复一笑，如何跃马追年少。
我今闻说有场屋，两耳如聋怕听得。
网山山下月鱼亭，就船买鱼活煮羹。
何时挟册此来归，议论不到吾纵横。
故人年几今犹未，正好款门问知己。
时命相遭不用多，或在半言并片纸。
老人校书紫云楼，相见或问吾因由，
为言索处海水头。蓬莱方丈不可到，
此心日夕徒生忧。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。